Tierna Davidson (s. 19. syyskuuta 1998) on yhdysvaltalainen jalkapalloilija, pelipaikaltaan puolustaja. Hän on pelannut Yhdysvaltain naisten maajoukkueessa 21 maaottelua ja tehnyt niissä yhden maalin. Davidson kuului Yhdysvaltain joukkueeseen, joka voitti MM-kultaa vuonna 2019. Hän saavutti olympiapronssia vuodelle 2021 siirretyissä Tokion olympialaisissa. Hän edustaa seuratasolla Chicago Red Starsia.